b'\n_START_ARTICLE_\nThomas Stoltzer\n_START_SECTION_\nBiografia\n_START_PARAGRAPH_\nNo se sap res dels inicis de la seva vida, encara que es creu que provenia de la mateixa fam\xc3\xadlia que Clemens Stoltzer, un empleat de la ciutat de Schweidnitz, i que va n\xc3\xa9ixer a Schweidnitz, Silesia. Stoltzer podria haver estudiat amb Heinrich Finck; si b\xc3\xa9 no hi ha cap evid\xc3\xa8ncia concreta de l\'exist\xc3\xa8ncia d\'aquesta associaci\xc3\xb3, Stoltzer va estar almenys \xc3\xadntimament familiaritzat amb la seva obra, ja que la citava literalment._NEWLINE_Va servir com a sacerdot a Breslau des de 1519, i va donar suport a la Reforma Protestant, encara que mai va fer p\xc3\xbablic els seus sentiments. Llu\xc3\xads II el va establir com a magister capellae (mestre de capella) a Buda, a la cort hongaresa el 8 de maig de 1522. La muller de Ludwig, Mary, li va demanar de musicar la traducci\xc3\xb3 de Mart\xc3\xad Luter dels salms XII, XIII, XXXVIII i LXXXVI, que va fer entre 1524 i 1526. Un carta personal de Stoltzer encara es conserva i \xc3\xa9s datada del 23 de febrer de 1526, adre\xc3\xa7ada al Duc Albrecht de Pr\xc3\xbassia a K\xc3\xb6nigsberg; en aquesta carta Stoltzer relata la not\xc3\xadcia d\'un salm recentment completat i li suggereix el seu desig de formar part de la seva cort. En aquesta carta, hi ha una escriptura addicional, datada del mar\xc3\xa7 de 1526, que es refereix a ell com al "Thomas tard\xc3\xa0". Anteriorment es creia que va morir l\'agost de 1526 a la Batalla de Moh\xc3\xa1cs; aix\xc3\xb2 no obstant, ara se sap que \xc3\xa9s erroni i que la seva mort va tenir lloc, probablement, a prop de Znaim, Moravia.\n_START_SECTION_\nObra\n_START_PARAGRAPH_\nEs conserven unes 150 peces de Stoltzer recollides en unes 30 publicacions i 60 manuscrits. Cap d\'elles, per\xc3\xb2, data del per\xc3\xadode de vida de Stoltzer. Stoltzer va ser m\xc3\xa9s popular a la Sax\xc3\xb2nia, en les \xc3\xa0rees m\xc3\xa9s directament afectades per la Reforma Protestant Georg Rhau va ser un dels seus impressors m\xc3\xa9s dedicats, ja que va imprimir almenys 70 de les obres de Stoltzer, a les seves publicacions. Les seves obres van romandre en circulaci\xc3\xb3 general als pa\xc3\xafsos de parla alemanya fins al final del segle XVI. Encara que va compondre en totes les formes musicals sacres dels seus dies, es va centrar en de motets. Als seus motets m\xc3\xa9s primerencs va fer \xc3\xbas de simbolismes numerologics d\'import\xc3\xa0ncia religiosa; m\xc3\xa9s endavant les seves obres mostren influ\xc3\xa8ncia dels compositors de l\'escola francoflamenca, com la imitaci\xc3\xb3 i l\'\xc3\xbas de cors m\xc3\xbaltiples. Entre els seus motets m\xc3\xa9s populars destaca O admirabile commercium, el qual encara sobreviu avui._NEWLINE_Va compondre quatre misses, aix\xc3\xad com catorze introits de l\'any lit\xc3\xbargic, des de Nadal fins a Pasqua. Els seus himnes eren particularment apreciats per Rhau, que en va imprimir 39 el 1542.'